CELEX: 62019TA0046
Language: hr
Date: 2020-09-09 00:00:00
Title: Predmet T-46/19: Presuda Općeg suda od 9. rujna 2020. – Grčka protiv Komisije („EFJP i EPFRR – Troškovi isključeni iz financiranja – Program potpora po površini – Pojam ‚trajni pašnjaci’ – Članak 4. stavak 1. točka (h) Uredbe (EU) br. 1307/2013 – Integrirani administrativni i kontrolni sustav – Ključne kontrole – Uredba br. 1306/2013 – Obveza obrazlaganja”)

9.11.2020   
            
            
               HR
            
            
               Službeni list Europske unije
            
            
               C 378/28
            
         
      Presuda Općeg suda od 9. rujna 2020. – Grčka protiv Komisije
      (Predmet T-46/19) (1)
      
      („EFJP i EPFRR - Troškovi isključeni iz financiranja - Program potpora po površini - Pojam ‚trajni pašnjaci’ - Članak 4. stavak 1. točka (h) Uredbe (EU) br. 1307/2013 - Integrirani administrativni i kontrolni sustav - Ključne kontrole - Uredba br. 1306/2013 - Obveza obrazlaganja”)
      (2020/C 378/33)
      Jezik postupka: grčki
      
         Stranke
      
      
         Tužitelj: Helenska Republika (zastupnici: G. Kanellopoulos, E. Leftheriotou i A. Vasilopoulou, agenti)
      
         Tuženik: Europska komisija (zastupnici: M. Konstantinidis, J. Aquilina i A. Sauka, agenti)
      
         Predmet
      
      Tužba na temelju članka 263. UFEU-a kojom se zahtijeva djelomično poništenje Provedbene odluke Komisije (EU) 2018/1841 od 16. studenoga 2018. o isključenju iz financiranja Europske unije određenih izdataka država članica nastalih u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) (SL 2018., L 298, str. 34.), u dijelu u kojem se ona odnosi na troškove koji su nastali za Helensku Republiku.
      
         Izreka
      
      
                  1)
               
               
                  Provedbena odluka Komisije (EU) 2018/1841 od 16. studenoga 2018. o isključenju iz financiranja Europske unije određenih izdataka država članica nastalih u okviru Europskog fonda za jamstva u poljoprivredi (EFJP) i Europskog poljoprivrednog fonda za ruralni razvoj (EPFRR) poništava se u dijelu u kojem se Helenskoj Republici nalaže paušalni ispravak od 2 % na proizvodno nevezane izravne potpore u iznosu od 12 342 563,07 eura za financijsku godinu 2016. i od 12 060 282,13 eura za financijsku godinu 2017.
               
            
                  2)
               
               
                  U preostalom dijelu tužba se odbija.
               
            
                  3)
               
               
                  Europska komisija i Helenska Republika snosit će vlastite troškove.
                  
               
            
         (1)  SL C 93, 11. 3. 2019.